Sâmaveeda ('lauluveeda') - kolmas Veeda, mis sisaldab soomaohvrite puhul lauldavaid laule. Sandzaja ('võidukas') - Dhritarâshtrale lahingu kulgu kirjeldanud vankrijuht. Sâtjaka ('õiglane') - Jâdava hõimust raadza, Jujudhâna isa. Skanda ('ründaja') - sõjajumal, Shiva poeg. Somadatta ('sooma annetus') - Kauravate poolel võidelnud raadza. Subhadrâ ('õnnelik') - Ardzuna teine naine, Abhimanju ema. Shaibja - Shibi raadza,  Pândavate liitlane. Shankara ('õilistaja') - jumal Shiva epiteet. Shikhandin ('karvane') - Drupada poeg, Bhîshma verivaenlane. Shrî - õnne ja külluse jumalanna. Sõna tähendabki algselt õnne, rikkust, hüve, ilu. Asetatuna jumalate ja inimeste nimede või raamatute nimetuste ette, toonitab see nende kõrget seisundit või pühadust.